Tagi d yiwet n twacult yellan zik teddukel assa tebḍa , ihi wagi d Mṣemmer ileḥḥu deg ubrid s lferḥ iceṭṭeḥ wahd-s waḥd-s imi yemlal akked ɛemmi-s Ḥmed i as-d-yufan taḥanut i yebɣa ad yekseb seg wacḥal-aya , acu kan talwit-nni ur tdum ara aṭas imi i d-yemmekta belli laqen-as yedrimen iwakken ad yeldi taḥanut-a. Mṣemmer iruḥ ɣer gma-s ameqqran Baxsay iwakken ad yessuter seg-s aṣurdi , timlilit n sin watmaten yiwen d amerkanti , wayeḍ d igellil ayen id yewwi wass yečča-t yiḍ , sin watmaten ur ttemlilin ara ,ihi iruḥ Mṣemmer ɣer dadd-as iwakken ad yessuter xemsa imelyan swayes ad yaɣ taḥanut yessaram aṭas-aya acu kan Mṣemmer d amdan yexḍan ur yessin ara i leḥsabat n uṣurdi , timlilit gar-asen amzun akken maci d arraw n yiwet n tɛebbuṭ ur tentcud ara tagmat d aṣurdi iten-yessemlalyen .